Source: http://parlamentne-volby-2016.sk/ako-volit-zo-zahranicia_117.html
Timestamp: 2017-07-20 14:24:42+00:00
Document Index: 13508292

Matched Legal Cases: ['§ 57', '§ 57', '§ 57', '§ 22', '§ 29', '§ 61']

Ako voliť zo zahraničia | voľby zo zahraničia
Do 15.1.2016 musíte požiadať o voľbu poštou!
Podrobné informácie a citácia zákona:
Volič môže voliť aj mimo územia Slovenskej republiky. Spôsob voľby upravuje § 57 zákona č. 180/2014 Z.z. o podmienkach výkonu volebného práva a o zmene a doplnení niektorých zákonov.
V zmysle § 57 odsek 2 volič môže voliť mimo územia Slovenskej republiky poštou.
V zmysle § 57 odsek 3 poštou môže voliť:
a) volič, ktorý nemá trvalý pobyt na území Slovenskej republiky a ktorý bol na základe žiadosti zapísaný do osobitného zoznamu voličov,
b) volič, ktorý má trvalý pobyt na území Slovenskej republiky, v čase volieb sa zdržiava mimo jej územia a o voľbu poštou požiada obec, v ktorej má trvalý pobyt.
(1) Volič, ktorý nemá trvalý pobyt na území Slovenskej republiky, môže požiadať písomne alebo elektronicky o voľbu poštou. Žiadosť o voľbu poštou musí byť doručená ministerstvu vnútra najneskôr
50 dní predo dňom konania volieb. Na žiadosť doručenú po ustanovenej lehote sa neprihliada.
(2) Žiadosť o voľbu poštou musí obsahovať tieto údaje o voličovi:
(3) Volič k žiadosti o voľbu poštou pripája
Podklady môžete zaslať poštou na adresu:
Vzor MV SR: Žiadosť o voľbu poštou pre voľby do Národnej rady Slovenskej republiky v roku 2016 (štátny občan bez trvalého pobytu na území Slovenskej republiky) (70,2 kB)
(4) Ministerstvo vnútra zasiela najneskôr 35 dní predo dňom konania volieb voličovi, ktorý požiadal o voľbu poštou, na adresu miesta pobytu v cudzine
a) obálku podľa § 22 ods. 3 opatrenú odtlačkom úradnej pečiatky ministerstva vnútra,
(5) Návratná obálka musí byť označená heslom „VOĽBA POŠTOU“. Musí byť na nej uvedená adresa sídla ministerstva vnútra ako adresáta a adresa voliča ako odosielateľa.
(6) Volič na hlasovacom lístku môže zakrúžkovaním poradového čísla najviac u štyroch kandidátov uvedených na jednom hlasovacom lístku vyznačiť, ktorému z kandidátov dáva prednosť.
(8) Do výsledku hlasovania sa započítavajú hlasy na hlasovacích lístkoch, ktoré boli doručené ministerstvu vnútra najneskôr v posledný pracovný deň predo dňom konania volieb. Návratné obálky odovzdá ministerstvo vnútra štátnej komisii v deň konania volieb. (9) Štátna komisia v deň konania volieb zakrúžkuje poradové čísla voličov a vyznačuje voľbu poštou v osobitnom zozname voličov. Po otvorení návratných obálok a po vybratí obálok s hlasovacími lístkami vkladá obálky do volebnej schránky.
(10) Na postup pri zisťovaní výsledkov hlasovania sa vzťahujú ustanovenia § 29 ods. 2 až 4 a § 61
a 62 primerane.
(11) Štátna komisia vyhotovuje zápisnicu o výsledku hlasovania poštou voličmi, ktorí nemajú trvalý pobyt na území Slovenskej republiky. Zápisnicu podpisuje predseda a ostatní členovia štátnej komisie. Ak niektorý z členov štátnej komisie túto zápisnicu nepodpísal, môže v zápisnici uviesť dôvody nepodpísania. Nepodpísanie zápisnice o výsledku hlasovania nemá vplyv na jej platnosť.
(12) Štátna komisia v zápisnici o výsledku hlasovania poštou uvádza
a) počet voličov zapísaných v osobitnom zozname voličov,
b) počet voličov, ktorí zaslali návratnú obálku z cudziny,
c) počet platných hlasov odovzdaných pre každú politickú stranu alebo koalíciu,
d) počet voličov, ktorí využili právo prednostného hlasu pre kandidátov politickej strany alebo koalície,
e) počet platných prednostných hlasov odovzdaných pre jednotlivých kandidátov podľa politických strán alebo koalícií.
(13) Zápisnica štátnej komisie podľa odseku 12 je zároveň zápisnicou okresnej volebnej komisie.
(1) Volič, ktorý má trvalý pobyt na území Slovenskej republiky a v čase volieb sa zdržiava mimo jej územia, môže požiadať písomne alebo elektronicky (e-mailom) obec trvalého pobytu o voľbu poštou. Žiadosť musí byť doručená najneskôr 50 dní predo dňom konania volieb (t. j. najneskôr 15.1.2016). Na žiadosť doručenú po ustanovenej lehote sa neprihliada.
Vzor MV SR: Žiadosť o voľbu poštou pre voľby do Národnej rady Slovenskej republiky v roku 2016 (štátny občan s trvalým pobytom na území Slovenskej republiky)
(3) Obec zasiela voličovi najneskôr 35 dní predo dňom konania volieb na adresu miesta pobytu
(9) Okrsková volebná komisia za prítomnosti zástupcu obce zakrúžkuje poradové čísla voličov a vyznačuje voľbu poštou v zozname voličov. Po otvorení návratných obálok a po vybratí obálok s hlasovacími lístkami vkladá zástupca obce tieto obálky do volebnej schránky.